== Modstandsaktivitet ==
Knud Parkov var involveret i [[Dansk-Svensk Flygtningetjeneste]] og var med i kroejer [[Henry Thomsen]]s netværk med [[Snekkersten Kro]] som centrum for illegal transport til [[Sverige]]. Han bistod med penge og skibe ved ruteaktiviteten og indsatte i oktober [[1943]] ''Wiibroes Ølbåd'' i rutetransport til Sverige. Han chartrede også ''M/S Rømø'', der sejlede øl fra Helsingør til København, og satte flygtninge af på [[Hven]] undervejs. I den egenskab var Parkov med til at hjælpe mange danske [[Jøder i Danmark|jøder]] over [[Øresund]] til sikkerhed i [[Sverige]] under [[Redningen af de danske jøder|redningen]] i oktober 1943.
Personbillede_savnes